En mand fra Frederikshavn, der har været eftersøgt i flere uger, er nu fundet død i et Skovområde på Flade Kirkevej tæt på Frederikshavn. Manden er her til aften blevet identificeret som den forsvundne Rune Holm, der har været eftersøgt i godt tre uger. Rune Holm, der også var kendt under navnet Hans-Jørgen, forlod sit kolonihavehus i Frederikshavn lørdag den 26. oktober, og efterlod en seddel med ordene "Vi ses i skoven". Siden har pårørende, Nordjyllands Politi og Politihjemmeværnet ledt efter Rune Holm med blandt andet hunde. På en Facebookside takker Rune Holms storesøster, de mange mennesker, der har hjulpet med eftersøgningen.

Referat:
Flere ugers eftersøgning er slut